Unionin yleisen tuomioistuimen tuomio (kolmas jaosto) 12.12.2012 – Evropaïki Dynamiki vastaan EFSA
(asia T‑457/07)
Julkiset hankinnat – Tarjouspyyntömenettely – IT-konsultointipalvelujen tarjoaminen – Tarjouksen hylkääminen ja päätös ratkaista tarjouskilpailu toisen tarjoajan hyväksi – Tutkittavaksi ottaminen – Perusteluvelvollisuus – Valintaperusteet – Ratkaisuperusteet – Tarjouspyyntöasiakirjoissa vahvistettujen ratkaisuperusteiden noudattaminen – Ilmeinen arviointivirhe
1.                     Kumoamiskanne – Kannekelpoiset toimet – Toimet, joilla on sitovia oikeusvaikutuksia – Euroopan elintarviketurvallisuusviraston toimi – Julkisesta hankinnasta tehty päätös on kannekelpoinen toimi (EY 230 artikla; SEUT 263 artiklan 1 kohta; Euroopan parlamentin ja neuvoston asetuksen N:o 178/2002 47 artikla) (ks. 24 ja 26 kohta)
2.                     Kumoamiskanne – Luonnolliset henkilöt tai oikeushenkilöt – Oikeussuojaintressi – Täytäntöön pannusta päätöksestä nostettu kanne – Kanne, jonka tarjouksentekijä on julkisen hankintamenettelyn yhteydessä nostanut toisen tarjouksentekijän hyväksi tehdystä hankintapäätöksestä – Tutkittavaksi ottaminen (EY 230 artikla; SEUT 263 artikla) (ks. 27 kohta)
3.                     Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista (Euroopan unionin tuomioistuimen perussäännön 21 artiklan 1 kohta ja 53 artiklan 1 kohta; unionin yleisen tuomioistuimen työjärjestyksen 44 artiklan 1 kohdan c alakohta) (ks. 28, 57 ja 225 kohta)
4.                     Euroopan unionin julkiset hankinnat – Tarjouspyyntömenettely – Sellaisten sääntöjen tai periaatteiden sovellettavuus, jotka on luotu julkisia rakennusurakoita, tavaranhankintoja ja palveluhankintoja koskevien hankintasopimusten tekemistä koskevien direktiivien yhteydessä tai jotka voidaan johtaa näistä direktiiveistä – Tarjouspyyntömenettelyä koskevissa säännöissä oleva nimenomainen viittaus näihin direktiiveihin – Vaatimus unionin oikeuden yhdenmukaisesta soveltamisesta (Euroopan parlamentin ja neuvoston direktiivi 2004/18) (ks. 36 kohta)
5.                     Euroopan unionin julkiset hankinnat – Hankinnan tekeminen tarjouspyynnön perusteella – Toimielinten harkintavalta – Tuomioistuinvalvonnan rajat (Neuvoston asetus N:o 1605/2002; komission asetus N:o 2342/2002) (ks. 40 ja 138 kohta)
6.                     Toimielinten säädökset, päätökset ja muut toimet – Perustelut – Perusteluvelvollisuuden laajuus – Päätös julkisen hankinnan tekemisestä muun tarjouksentekijän kuin kantajan kanssa – Tiedot, jotka on esitetty kantajalle päätöksen tekemisen jälkeen ja joista ilmenee selvästi syyt, joiden vuoksi sen tarjous hylättiin – Hyväksyttävyys (EY 253 artikla; neuvoston asetuksen N:o 1605/2002 100 artiklan 2 kohta; komission asetuksen N:o 2342/2002 149 artiklan 3 kohta; Euroopan parlamentin ja neuvoston direktiivin 2004/18 41 artikla) (ks. 42–46, 52 ja 173 kohta)
7.                     Euroopan unionin julkiset hankinnan – Tarjouspyyntömenettely – Tarjouskilpailun ratkaiseminen – Taloudellisesti edullisin tarjous – Tarjouskilpailun ratkaisuperusteet – IT-konsultointipalvelut – Perusteet, joilla arvioidaan tarjouksentekijöiden teknistä ja ammatillista kykyä toteuttaa kyseessä olevat hankinnat – Tarjouksentekijöiden valinnassa tavanomaisesti käytetyt perusteet – Soveltaminen hankintapäätöksen tekemiseen – Hyväksyttävyyden edellytykset (Neuvoston asetuksen N:o 1605/2002 97 artiklan 1 kohta; komission asetuksen N:o 2342/2002 138 artiklan 2 kohta) (ks. 61–82, 88 ja 91 kohta)
8.                     Euroopan unionin julkiset hankinnan – Tarjouspyyntömenettely – Tarjouskilpailun ratkaiseminen – Tarjousten arvioiminen niiden sisällön perusteella eikä saman hankintaviranomaisen aiemman kokemuksen perusteella (Komission asetuksen N:o 2342/2002 138 artikla) (ks. 104 kohta)
9.                     Euroopan unionin julkiset hankinnan – Tarjouspyyntömenettely – Tarjouskilpailun ratkaisuperusteet – Velvollisuus kunnioittaa tarjouksentekijöiden yhdenvertaisen kohtelun periaatetta ja avoimuusperiaatetta – Arviointiperusteet on esitettävä tarjouspyyntöasiakirjoissa tai hankintailmoituksessa – Näihin perusteisiin liittyvät arviointitekijät (Komission asetuksen N:o 2342/2002 147 artiklan 3 kohdan e alakohta) (ks. 111–135 kohta)
10.                     Euroopan unionin julkiset hankinnan – Tarjouspyyntömenettely – Tarjouskilpailun ratkaiseminen – Kantajan tarjous – Ilmeinen arviointivirhe – Kantajan tarjouksen hylkäämisestä tehdyn päätöksen kumoaminen (ks. 136–306 kohta)
Aihe
Kumoamisvaatimus Euroopan elintarviketurvallisuusviranomaisen (EFSA) 1.10.2007 tekemästä päätöksestä hylätä kantajan IT-konsultointipalveluja koskevassa tarjouspyyntömenettelyssä (EUVL 2007, S 97‑118626) tekemä tarjous ja ratkaista tarjouskilpailu toisen tarjoajan hyväksi
Ratkaisu
1)
Euroopan elintarviketurvallisuusviranomaisen (EFSA) päätös hylätä Evropaïki Dynamiki – Proigmena Systimata Tilepikoinonion Pliroforikis kai Tilematikis AE:n IT-konsultointipalveluja koskevassa tarjouskilpailumenettelyssä EFSA/IT/2007/14 tekemä päätös ratkaista tarjouskilpailu toisen tarjoajan hyväksi kumotaan.
2)
EFSA velvoitetaan korvaamaan oikeudenkäyntikulut.